বিএনপির সকাল-সন্ধ্যা অবরোধ আজ
নিরপেক্ষ তত্ত্বাবধায়ক সরকারের দাবিতে আজ রোববার সারাদেশে সকাল-সন্ধ্যা অবরোধের ডাক দিয়েছে বিএনপি। আজ ভোর ৬টায় অবরোধ শুরু হয়ে শেষ হবে সন্ধ্যা ৬টায়।
গত ১২ ডিসেম্বর সকাল থেকে ৩৬ ঘণ্টা অবরোধ কর্মসূচির পর বিএনপি আর কোনো অবরোধ দেয়নি।
তবে এর মধ্যে ১৬ ডিসেম্বর বিজয় র‍্যালি ও ১৯ ডিসেম্বর হরতাল পালন করে দলটি।
গত ২৮ অক্টোবরের পর থেকে এই অবরোধ দলটির দ্বাদশ দফা অবরোধ কর্মসূচি ও ২০ ডিসেম্বর সরকারের বিরুদ্ধে অসহযোগ আন্দোলন ঘোষণার পর প্রথম দফা।
গত ২০ ডিসেম্বর ভার্চুয়াল প্রেস ব্রিফিংয়ে বিএনপির সিনিয়র যুগ্ম-মহাসচিব রুহুল কবির রিজভী এ অসহযোগ আন্দোলনের ডাক দেন। সেদিনই তিনি আজকের অবরোধের ঘোষণা দেন।
জরুরি সেবায় ব্যবহৃত যানবাহন অবরোধের আওতার বাইরে থাকবে।
২৮ অক্টোবর বিএনপির মহাসমাবেশকে কেন্দ্র করে ঢাকায় পুলিশের সঙ্গে সংঘর্ষের পর দলটির মহাসচিব মির্জা ফখরুল ইসলাম আলমগীরসহ অনেক জ্যেষ্ঠ নেতাকে গ্রেপ্তার করা হয়েছে।
তবে এরপর থেকে ১১ দফায় ২২ দিন দেশব্যাপী অবরোধ ও চার দফায় পাঁচ দিন হরতাল দেয় বিএনপি।

নিরপেক্ষ তত্ত্বাবধায়ক সরকারের দাবিতে আজ রোববার সারাদেশে সকাল-সন্ধ্যা অবরোধের ডাক দিয়েছে বিএনপি। আজ ভোর ৬টায় অবরোধ শুরু হয়ে শেষ হবে সন্ধ্যা ৬টায়।